Ναϊρόμπι

Το Ναϊρόμπι () είναι η πρωτεύουσα και η μεγαλύτερη πόλη της Κένυας, καθώς και της ομώνυμης επαρχίας.

Ιδρύθηκε το 1899 και έγινε πρωτεύουσα της Κένυας μετά από τη Μομπάσα το 1905. Οκτώ χρόνια μετά την ίδρυσή της, το 1907 έγινε το διοικητικό κέντρο των Άγγλων. Το 1953 στην πόλη αυτή κατέφυγαν πολλοί Ευρωπαίοι και ιθαγενείς της γύρω περιοχής μετά τη δράση της τρομοκρατικής οργάνωσης Κικούγιου Μάου-Μάου με συνέπεια ο πληθυσμός να παρουσιάζει μεγάλη άνοδο. Σήμερα είναι επίσης η πρωτεύουσα της ομώνυμης επαρχίας και διαμερίσματος. Η πόλη είναι χτισμένη παρά τον ποταμό Ναϊρόμπι, στον νότο της χώρας και σε υψόμετρο 1.661 μέτρα πάνω από την επιφάνεια της θάλασσας στους πρόποδες των λόφων Κικούγιου.

Το Ναϊρόμπι είναι η μεγαλύτερη σε πληθυσμό πόλη της Ανατολικής Αφρικής. Σύμφωνα με την απογραφή του 1999 στη διοικητική περιοχή του ζούσαν 2.143.254 κάτοικοι σε έκταση 684 τετρ.χιλιόμετρα, ενώ το 2009 ζούσαν 3.138.295. Σύμφωνα με υπολογισμούς, το 2002 η πόλη ήταν 12η σε πληθυσμό σε όλη την Αφρική.

Το Ναϊρόμπι είναι σήμερα μία από τις κυριότερες αφρικανικές πόλεις πολιτικώς και οικονομικώς. Ως έδρα πολλών εταιρειών και οργανισμών, είναι καθιερωμένο κέντρο επιχειρηματικών και πολιτιστικών δραστηριοτήτων. Στη γύρω περιοχή συνεχίζουν να υφίστανται μεγάλες φυτείες καφεοδένδρων.

 Εξωτερικοί σύνδεσμοι 

 Nairobi.com 
 Nairobians.com 
 Ναϊρόμπι - ο επίσημος ιστότοπος
 Το Ναϊρόμπι στο Magical Kenya
 Χρηματιστήριο του Ναϊρόμπι
 Δορυφορική εικόνα από το Google Earth
 Γεωγραφικά και μετεωρολογικά δεδομένα
 Άρθρο του National Geographic
 Ανεπίσημος οδηγός από πρώην κάτοικο


Ναιρομπι
Ναιρομπι